钦定古今图书集成/历象汇编/庶征典/第172卷 > 《管窥辑要》 > 唐
## 钦定古今图书集成/历象汇编/庶征典/第172卷 > 《管窥辑要》 > 唐

### 高祖武德三年马生角

按《唐书高祖本纪》。不载　按《五行志》，武德三年十月，
王世充伪左仆射韦霁马生角当顶。

### 太宗贞观二年九月甘州献白马朱鬣

按《唐书。太宗本纪》。不载。　按《玉海》云云。

贞观十三年三月。厩产白马。朱鬃
按《唐书太宗本纪》。不载　按《册府元龟》云云。

### 高宗永隆二年马疫

按《唐书高宗本纪》不载。　按《五行志》，“永隆二年，监牧
马大死，凡十八万匹。马者，国之武备，天去其备，国将
危亡。”

### 睿宗文明元年马生驹二首马生石

按《唐书睿宗本纪》不载。　按《五行志》，“文明初，新丰有
马生驹，二首同项，各有口鼻，生而死。又咸阳牝马生
石，大如升，上微有绿毛，皆马祸也。”

### 元宗开元二年正月丙寅凉州进朱鬃尾白马

按《唐书。元宗本纪》。不载。　按《玉海》云云。

开元十二年，太原献《异马驹》。

按《唐书元宗本纪》。不载　按《五行志》。“开元十二年五
月，太原献异马驹。两肋各十六肉，尾无毛。”

开元二十五年，驹生肉角。

按《唐书元宗本纪》不载。　按《五行志》，“开元二十五年，
濮州有马生驹，肉角。”

开元二十九年。马生肉𩯣鳞臆
按《唐书元宗本纪》。不载　按《五行志》。开元二十九年
三月。滑州刺史李邕献马。肉𩯣鳞臆。嘶不类马。日行三百里。

按《册府元龟》：开元二十九年三月甲申，滑州李邕献
马一匹。表云：“其马肉鬃鳞臆，嘶不类马声，日行三百
里。”邕任淄青刺史日，遇一老翁，云：“圣主将得龙马，以
应太平。”邕遂于青州马会思家获而献之。

### 天宝元年马生鳞

按《唐书元宗本纪》，不载。　按《册府元龟》，天宝元年六
月乙未，陇右节度皇甫惟明奏，“龙支县人库狄孝义
有马生龙驹，经九旬有九日，身有鳞而不生毛。臣就
简视，时有庆云五色，遥覆马上，久而不散，伏望宣付
史官。”从之。

### 德宗建中四年马生角

按《唐书德宗本纪》不载。　按《五行志》，“建中四年五月，
滑州马生角。”

### 文宗太和九年马吐珠

按《唐书文宗本纪》不载。　按《五行志》：“太和九年八月，
易定马饮水，因吐珠一，以献。”

### 开成元年马生角

按《唐书文宗本纪》不载。　按《五行志》，“开成元年六月，
扬州民明齐家马生角，长一寸三分，以献。”

### 武宗会昌元年马生驹三足

按《唐书武宗本纪》。不载。　按《五行志》，“会昌元年四月，
桂州有马生驹，三足，能随群于牧。”

### 懿宗咸通三年马生角

按《唐书懿宗本纪》不载。　按《五行志》，咸通三年，“郴州
马生角。”

咸通十一年，牡马生子。

按《唐书懿宗本纪》不载。　按《五行志》，咸通十一年，沁
州绵上及和川牡马生子皆死。京房《易传》曰：“方伯分
威，厥妖牡马生子。”

### 僖宗乾符二年马生人

按《唐书僖宗本纪》不载。　按《五行志》，“乾符二年，河北
马生人。”

### 中和元年马生人

按《唐书僖宗本纪》，不载。　按《五行志》：“中和元年九月，
长安马生人。”京房《易传》曰：“诸侯相伐，厥妖马生人。一
曰：人流亡。”

中和二年，马生角。

按《唐书僖宗本纪》不载。　按《五行志》，“中和二年二月，
苏州嘉兴马生角。”

### 光启二年马尾咤按唐书僖宗本纪不载 按五行志光启二年夏四月僖宗在凤翔马尾皆咤蓬如篲咤怒象

### 文德元年马肘膝生长鬃

按《唐书僖宗本纪》不载。　按《五行志》，“文德元年，李克
用献马二，肘膝皆有鬃，长五寸许，蹄大如七寸瓯。”